

















La història de la humanitat en 
quatre paraules 

Els historiadors (inventors d'històries) han classificat 
el que hi havia i - abans de la prehistòria. 2 - la prehistòria i 
3 - la història, en tres grans divisions convencionals que, 
bàsicament, es caracteritzen pel següent: 

i - Abans de la prehistòria: els humans no 
utilitzen cap llengua verbal (el mateix que els 
animals). 




2 - A la prehistòria: els humans utilitzen llengües 
verbals. 

3 - A la història: els humans comencen a escriure 
el que parlen. Transformen una habilitat fonètic- 
verbal en un objecte: l'escriptura. 

En conseqüència, com que, en realitat, no hi ha 
una línia real que delimiti aquest canvi evolutiu 
que ha experimentat l'humà, es podria descriure 
l'home, globalment, com "un animal que ha 
desenvolupat la facultat de materialitzar 
representacions mentals de la realitat" (*). 


, (*) Les paraules són representacions de la realitat que es vocalitzen i, 

* posteriorment, s'han representat gràficament, però no deixen mai de ser 


simples conceptes mentals. 

Abans de la prehistòria-> Phumà 

comença a parlar- > prehistòria 


Amb el pas del temps, i gràcies a la seva habilitat m 
dialèctica, els humans han desenvolupat les 
seves facultats mentals i, en conseqüència, han 
experimentat una desconnexió progressiva amb 
el cos. El salt evolutiu o principi de la desconnexió 
amb el cos i amb el tot (tao) que van patir els 
humans, es va produir fa milers d’anys, just 
abans, d'allò que en diem prehistòria. 

En aquest punt de la història universal, alguns 
humans deixen de ser animals i experimenten 
allò que els cristians anomenen «pecat original» 
(tot i que, en realitat, no hi ha cap pecat, sinó el 
pas evolutiu de comunicar-se sense paraules a 
comunicarse amb paraules). 

El fet de comunicar-se verbalment no és cap 
pecat, però sí que és la causa original de la 
'* desconnexió amb el cos i amb el tot. 

Què implica viure desconnectat? 


La desconnexió amb el cos i el TAO, porta a 
generar un «jo il·lusori» i quan això passa, l'animal 
amb forma humana, comença a imaginar que és 
una «persona individual». Instantàniament, genera ,> 
dos fenòmens descrits per Siddharta Gautama, els 
taoistes i d'altres filòsofs i místics de diferents » 

tradicions: 


- Atracció (creació, desig, anhel o fam) 

- Rebuig (destrucció, aversió o odi) 

Quan aquests dos fenòmens emergeixen en la 
consciència dels humans aquests comencen, 
inevitablement, a «mal funcionar» i a generar |r 
patiment. 



















